BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 179
z 19. septembra 2007

k Správe z kontroly zriadenia, pôsobnosti a plnenia zákonmi stanovených úloh útvarmi krízového riadenia. Plnenie záväzkov v oblasti krízového manažmentu a civilného núdzového plánovania v súvislosti s členstvom SR v organizácii Severoatlantickej zmluvy

Číslo materiálu:		ÚV-2487/2007KBR-28	
Predkladateľ:	vedúci Úradu vlády SR	

Bezpečnostná rada 

I.	súhlasí

so správou z kontroly zriadenia, pôsobnosti a plnenia zákonmi stanovených úloh útvarmi krízového riadenia. Plnenie záväzkov v oblasti krízového manažmentu a civilného núdzového plánovania v súvislosti s členstvom SR v organizácii Severoatlantickej zmluvy,

II. ukladá 

podpredsedovi vlády a ministrovi vnútra, ministrovi financií
vydať pre mestá a obce metodické usmernenie obsahovo sa týkajúce podmienok použitia označeného plynového oleja pri živelných pohromách, haváriách alebo katastrofách, 
Termín: do 3 mesiacov od prijatia uznesenia

III. odporúča

	podpredsedovi Bezpečnostnej rady SR
	v rámci realizácie bodu II. uznesenia Bezpečnostnej rady SR č. 169 zo dňa 23. mája 2007 využiť poznatky a odporúčania uvedené v správe,

IV. žiada

	vedúceho Úradu vlády SR
	vykonať v rokoch 2008 a 2009 kontrolu stavu zabezpečenia úloh orgánmi krízového riadenia s dôrazom na orgány miestnej štátnej správy a obce.